1. Fællesskabets politik på miljøområdet skal bidrage til bevarelse, beskyttelse og forbedring af miljøkvaliteten, beskyttelse af menneskers sundhed, en forsigtig og rationel udnyttelse af naturressourcerne og fremme på internationalt plan af foranstaltninger til løsning af de regionale og globale miljøproblemer. (Traktatens artikel 174) 2. Fællesskabets industripolitik sørger for, at de nødvendige betingelser for udviklingen af fællesskabsindustriens konkurrenceevne er til stede. Med henblik herpå tager Fællesskabets og medlemsstaternes indsats sigte på: at industrien hurtigere kan tilpasse sig strukturforandringerne, at fremme et klima, der er gunstigt for initiativer og udvikling af og samarbejde mellem virksomheder, at fremme udnyttelsen af det industrielle potentiale i politikkerne for innovation, forskning og teknologisk udvikling. Medlemsstaterne rådfører sig med hinanden i kontakt med Kommissionen og samordner om nødvendigt deres aktioner. Kommissionen kan tage de initiativer, den finder hensigtsmæssige for at fremme deres samordning. (Traktatens artikel 157) 3. Den fælles transportpolitik fastsætter fælles regler for international transport til eller fra en medlemsstats område eller gennem en eller flere medlemsstaters områder. Den skal også fastsætte de betingelser, under hvilke transportvirksomheder har adgang til at udføre interne transporter i en medlemsstat, hvor de ikke er hjemhørende og træffe foranstaltninger til forbedring af transportsikkerheden. (Artikel 71, stk. 1, og artikel 80, stk. 2)

Mål Inden for rammerne af Lissabon-strategien for vækst og beskæftigelse har Den Europæiske Union truffet foranstaltninger til at fremme og udvikle konkurrenceevne og innovation. Disse foranstaltninger omfatter oprettelsen af et rammeprogram for konkurrence og innovation (CIP) 2007-2013 (afgørelse nr. 1639/2006/EF), navnlig med programmet Intelligent Energi — Europa (IEE) og Iværksætter-og innovationsprogrammet (EIP). De omfatter også Marco Polo-programmet (forordning (EF) nr. 1692/2006). De vigtigste mål er at fremme virksomhedernes, især SMVs konkurrenceevne, fremme alle former for innovation, herunder økoinnovation, at fremme energieffektivitet og nye og vedvarende energikilder i alle sektorer, herunder transport. Som led i disse EF-programmer skal organet udføre opgaverne vedrørende fællesskabsstøtte, bortset fra evaluering af programmer, overvågning af lovgivningen, strategiundersøgelser eller andre foranstaltninger, der henhører under Kommissionens enekompetence.

Opgaver Som led i gennemførelsen af de fællesskabsprogrammer, hvis forvaltning i 2008 Kommissionen har uddelegeret til organet: — at forvalte alle faser i specifikke projekter — at vedtage budgetgennemførelsesakter for indtægter og udgifter samt, i henhold til de beføjelser, Kommissionen har uddelegeret til det, træffe alle andre dispositioner, der er nødvendige for at forvalte EF-programmet, særlig i forbindelse med tildeling af kontrakter og tilskud — at indsamle og analysere alle oplysninger, der er nødvendige for at målrette gennemførelsen af programmet, og fremsende dem til Kommissionen og at fremme koordinering og synergi mellem programmerne — for så vidt angår EIP, er organet også ansvarligt for projektforvaltning og animation af Enterprise Europe Network, pilotprojekter og markedsintroduktionsprojekter inden for økoinnovation og innovationsaktioner med en høj grad af standardisering (IP Base projektet).

1. Styrelses-komitéen Består af fem medlemmer, som udnævnes af Europa-Kommissionen. Den vedtager organets årlige arbejdsprogram, når Kommissionen har godkendt det. Den vedtager endvidere organets driftsbudget og dets årlige aktivitetsrapport. 2. Direktøren Udnævnes af Europa-Kommissionen. 3. Ekstern revision Revisionsretten. 4. Decharge-myndighed Europa-Parlamentet efter henstilling fra Rådet.

Budget A) 204,8 (137,3) millioner euro (100 % fra Den Europæiske Unions almindelige budget, heraf gik 55,8 (63,8) millioner euro til IEE 27,9 (0,0) millioner euro til øko-innovation 38,3 (0,0) millioner euro til MP og 82,8 (73,5) millioner euro til EIP. Organet gennemfører aktivitetsbudgettet under Kommissionens ansvar. B) 11,5 (6,9) millioner euro (100 % tilskud fra Fællesskabet) til driftsbudgettet, som organet selv disponerer over. Ansatte pr. 31. december 2008 36 (35) stillinger som midlertidigt ansatte i stillingsfortegnelsen, hvoraf 27 (22) var besat. Kontraktansatte: 108 (77) planlagte stillinger, hvoraf 104 (47) var besat. Ansatte i alt: 131 (69) der er ansvarlige for a) Operationelle opgaver: 110 (54) b) Administrative opgaver: 21 (15).